C 63/16
FI
Euroopan unionin virallinen lehti
20.2.2023
Pääasian asianosaiset Kantaja: Amazon Services Europe Sàrl Vastaaja: Autorità per le Garanzie nelle Comunicazioni
Ennakkoratkaisukysymykset 1) Onko asetus (EU) 2019/1150 (1) esteenä sellaiselle kansalliselle säännökselle, jolla nimenomaisesti tämän saman asetuksen riittävän ja tehokkaan täytäntöönpanon varmistamiseksi, myös keräämällä asiaankuuluvia tietoja, verkossa toimivien välityspalvelujen ja hakukoneiden tarjoajat velvoitetaan antamaan säännöllisin väliajoin relevantteja tietoja tuloistaan?
2) Voidaanko asetuksen (EU) 2019/1150 perusteella katsoa, että IES:n kautta annettavat lähinnä yrityksen tuloja koskevat tiedot ovat saman direktiivin tavoitteen saavuttamisen kannalta asiaankuuluvia ja olennaisia?
3) Edellytetäänkö direktiivissä (EU) 2015/1535 (2), että jäsenvaltiot ilmoittavat komissiolle toimenpiteistä, joilla verkossa toimivien välityspalvelujen ja hakukoneiden tarjoajille asetetaan omia tuloja koskevia relevantteja tietoja sisältävän ilmoituksen toimittamisvelvollisuus, jonka täyttämättä jättämisestä määrätään rahamääräisiä seuraamuksia; mikäli tähän vastataan myöntävästi, voiko yksityinen vastustaa tämän direktiivin nojalla sitä, että siihen sovelletaan komissiolle ilmoittamatta jätettyjä toimenpiteitä?
4) Onko direktiivin 2000/31/EY (3) 3 artikla esteenä sellaisille kansallisten viranomaisten säännöksille, joilla nimenomaisesti asetuksen (EU) 2019/1150 täytäntöönpanon varmistamiseksi asetetaan Italiassa toimiville mutta toiseen Euroopan maahan sijoittautuneille toimijoille niiden tuloja koskevia relevantteja tietoja sisältävän ilmoituksen toimittamisen kaltaisia hallinnollisia ja taloudellisia velvoitteita, joiden täyttämättä jättämisestä määrätään rahamääräisiä seuraamuksia?
5) Ovatko SEUT 56 artiklassa ja direktiivin 2006/123/EY (4) 16 artiklassa tarkoitettu palvelujen vapaan tarjoamisen periaate ja direktiivi 2000/31/EY esteenä sellaisille kansallisten viranomaisten säännöksille, joilla nimenomaisesti asetuksen (EU) 2019/1150 täytäntöönpanon varmistamiseksi asetetaan Euroopan muuhun maahan sijoittautuneille toimijoille niiden tuloja koskevia relevantteja tietoja sisältävän ilmoituksen toimittamisen kaltaisia hallinnollisia ja taloudellisia velvoitteita, joiden täyttämättä jättämisestä määrätään rahamääräisiä seuraamuksia?
6) Edellytetäänkö direktiivin 2000/31/EY 3 artiklan 4 kohdan b alakohdassa, että jäsenvaltiot ilmoittavat komissiolle toimenpiteistä, joilla verkossa toimivien välityspalvelujen ja hakukoneiden tarjoajille asetetaan yhtiön tuloja koskevia relevantteja tietoja sisältävän ilmoituksen toimittamisvelvollisuus, jonka täyttämättä jättämisestä määrätään rahamää­ räisiä seuraamuksia; mikäli tähän vastataan myöntävästi, voiko yksityinen vastustaa direktiivin nojalla sitä, että siihen sovelletaan toimenpiteitä, joista ei ole ilmoitettu komissiolle?
(1) (2) (3) (4)
Oikeudenmukaisuuden ja avoimuuden edistämisestä verkossa toimivien välityspalvelujen yrityskäyttäjiä varten 20.6.2019 annettu Euroopan parlamentin ja neuvoston asetus (EU) 2019/1150 (EUVL 2019, L 186, s. 57).
Teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9.9.2015 annettu Euroopan parlamentin ja neuvoston direktiivi (EU) 2015/1535 (EUVL 2015, L 241, s. 1).
Tietoyhteiskunnan palveluja, erityisesti sähköistä kaupankäyntiä, sisämarkkinoilla koskevista tietyistä oikeudellisista näkökohdista 8.6.2000 annettu Euroopan parlamentin ja neuvoston direktiivi 2000/31/EY (”Direktiivi sähköisestä kaupankäynnistä”) (EYVL 2000, L 178, s. 1).
Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL 2006, L 376, s. 36).
Ennakkoratkaisupyyntö, jonka Tribunale Amministrativo Regionale per il Lazio (Italia) on esittänyt 21.10.2022 – Eg Vacation Rentals Ireland Limited v.
Autorità per le Garanzie nelle Comunicazioni (Asia C-666/22) (2023/C 63/22) Oikeudenkäyntikieli: italia Ennakkoratkaisua pyytänyt tuomioistuin Tribunale Amministrativo Regionale per il Lazio